Hoe verloop die proses van Boedeladministrasie? — Rauch Gertenbach Attorneys
Die administrasie van 'n bestorwe boedel geskied binne die raamwerk en in ooreenstemming met die Boedelwet 66 van 1965. Dit behels 'n groot hoeveelheid gedetailleerde administratiewe werk. Die doel van hierdie artikel is om 'n kort algemene oorsig daarvan te gee sodat u weet wat om te wagte te wees.
Met behulp van al die vereiste dokumentasie en inligting word die boedel aangemeld by die Meester van die Hoë Hof ten einde 'n eksekuteursbrief te bekom. Daar kan feitlik geen vordering op die boedel gemaak word voordat die Eksekuteursbrief nie uitgereik is nie. Dit neem gewoonlik tussen 15-21 werksdae om uitgereik te word.
Sodra die Likwidasie en Distribusierekening opgestel is word dit na die Meester gestuur vir goedkeuring. Met ontvangs van die Meester se goedkeuring sal die Eksekuteur weer advertensies plaas in terme van artikel 35 van die Wet in die Staatskoerant en 'n plaaslike koerant om kennis te gee dat die rekening vir 'n tydperk van 21 dae ter insae lê by die Meester. Die doel hiervan is om aan alle belanghebbende partye die geleentheid te gee om die rekening te bestudeer en indien nodig, beswaar teen die rekening te maak. 'n Afskrif van die rekening word ook ingehandig by die plaaslike Landdroskantoor binne die